पंजाब के CM कैप्टन अमरिंदर सिंह ने नवजोत सिंह सिद्धू को दिया एक और 'झटका', किया यह काम...  
सिद्धू को कैप्टन से मिला एक और झटका
आठ सलाहकार समूहों में सिद्धू को जगह नहीं
हाल ही में सिद्धू का बदला है विभाग
To further accelerate the pace of development in Punjab, I have ordered the setting up of 8 consultative groups to review our flagship programmes. I will personally be assessing and reviewing the programmes on Urban Renewal & Reforms as well as the Campaign against Drugs. pic.twitter.com/RgIfu8cfn0

अमरिंदर सिंह और सिद्धू के बीच टकराव चल रहा है. गुरुवार को पंजाब कैबिनेट में हुए फेरबदल में सिद्धू से महत्वपूर्ण स्थानीय शासन, पर्यटन एवं संस्कृति प्रभार ले लिया गया था और उन्हें बिजली तथा नवीन एवं अक्षय ऊर्जा विभाग का प्रभार दिया गया था. सिद्धू ने अपना नया प्रभार अभी तक नहीं संभाला है.
इन सलाहकार समूहों को राज्य सरकार के कार्यक्रमों के प्रदर्शन की समीक्षा करने और उन्हें सुधारने के लिए सुझाव  देने का अधिकार दिया गया है. एक आधिकारिक बयान में कहा गया है कि ये समूह कार्यक्रमों की पहुंच में सुधार और उनमें नागरिकों की हिस्सेदारी के लिए बदलाव के भी सुझाव देंगे. बयान में मुख्यमंत्री के हवाले से कहा गया है कि कांग्रेस सरकार ने पंजाब के लोगों के प्रति अपनी प्रतबद्धता को बनाए रखते हुए कई गरीब समर्थक कार्यक्रम शुरू किए हैं. उन्होंने कहा, 'इन कार्यक्रमों ने पर्याप्त परिणाम दिखाए हैं, लेकिन हाल में क्षेत्र के दौरे के दौरान यह बात सामने आई कि इन कार्यक्रमों के क्रियान्वयन में निर्वाचित प्रतिनिधियों और समुदायों की हिस्सेदारी और प्रभावशाली होनी चाहिए.'
मुख्यमंत्री शहरी नवीकरणीय और सुधार पर सलाहकार समूह के प्रमुख हैं, जिसमें स्थानीय शासन के नए मंत्री ब्रह्म मोहिंदरा भी शामिल हैं.